Blaze7451/Wiki-th-20250601 huggingface dataset:
ทฤษฎีกล่องดำ

ทฤษฎีกล่องดำ หมายถึงสิ่งใด ๆ ที่ถูกนิยามไว้เพียงแค่หน้าที่ของมัน  ศัพท์ว่า ทฤษฎีกล่องดำ ถูกใช้ในสาขาใดก็ได้ เช่นปรัชญาและวิทยาศาสตร์ หรือสาขาอื่นที่มีการแสวงหาคำตอบหรือการจำกัดความบางอย่าง เป็นความสัมพันธ์ระหว่างการปรากฏของบางสิ่งที่อยู่ภายนอก โดยเฉพาะสิ่งที่ถูกระบุว่ามีสถานะเสมือนกล่องดำ ที่เกี่ยวข้องกับลักษณะเฉพาะและพฤติกรรมที่อยู่ภายใน  การแสวงหาคำตอบดังกล่าวมุ่งเน้นไปที่สิ่งที่ไม่มีลักษณะปรากฏในฉับพลัน แต่ต่อมาก็ปรากฏปัจจัยสำหรับการพิจารณาด้วยตัวมันเองซึ่งแฝงเร้นจากการสังเกตการณ์ ผู้สังเกตการณ์จะถูกสมมติว่าเพิกเฉยในตอนแรก เพราะข้อมูลส่วนใหญ่ที่สามารถใช้ได้ยังคงหลบซ่อนอยู่ในสถานการณ์ภายในอันหนึ่งจากการสืบสวนแบบผิวเผิน องค์ประกอบ กล่องดำ ของนิยามนี้แสดงให้เห็นถึงการระบุลักษณะเฉพาะโดยระบบใดระบบหนึ่ง ซึ่งองค์ประกอบที่สังเกตการณ์ได้ เข้าไปสู่กล่องในจินตนาการที่บรรจุกลุ่มของการแสดงออกที่แตกต่างกัน และการแสดงออกก็สังเกตการณ์ได้เช่นกัน 

**ที่มาของศัพท์**
คำศัพท์ กล่องดำ มีบันทึกการใช้เป็นครั้งแรกโดยกองทัพอากาศของสหราชอาณาจักร (RAF) เมื่อประมาณ ค.ศ. 1947 เพื่ออธิบายบรรจุภัณฑ์ปิดผนึกที่ใช้เป็นอุปกรณ์นาวิกโยธิน และการใช้คำนี้แพร่หลายมากขึ้นอย่างกว้างขวางหลังจาก ค.ศ. 1964  คำนี้ใช้แก่อุปกรณ์ที่เรียกว่าเครื่องบันทึกข้อมูลการบิน (FDR) และเครื่องบันทึกเสียงในห้องนักบิน (CVR) หน้าที่ของอุปกรณ์เหล่านี้คือบันทึกการสื่อสารทางวิทยุที่เกิดขึ้นภายในเครื่องบิน และสำคัญอย่างยิ่งต่อการสืบสวนสาเหตุของเครื่องบินตกในสถานที่ที่เกิดอุบัติเหตุ กล่องเหล่านี้แท้จริงแล้วมีสีส้มเพื่อให้สามารถสังเกตได้ง่าย 

**ตัวอย่าง**
"กล่องดำ" คือภาพพจน์ของกลไกที่ไม่สามารถสังเกตการณ์ได้
พิจารณากล่องดำอันหนึ่งที่ไม่สามารถเปิดออก "ดูข้างใน" ว่ามันทำงานอย่างไร การทำงานที่เป็นไปได้ทั้งหมดจะถูกคาดเดาโดยใช้พื้นฐานว่า อะไรเกิดขึ้นเมื่อบางสิ่งบางอย่างถูกใส่เข้าไป (อินพุต) และอะไรจะปรากฏเป็นผลลัพธ์ออกมาเนื่องจากสิ่งนั้น (เอาต์พุต) เป็นต้นว่า ถ้าใส่ส้มผลหนึ่งเข้าไปข้างหนึ่ง แล้วส้มผลหนึ่งก็หล่นออกมา การคาดเดาอย่างมีหลักการหรือการสร้างสมมติฐานเกี่ยวกับสิ่งที่เกิดขึ้นในกล่องดำสามารถเป็นไปได้ กล่องดำอาจจะมีผลส้มบรรจุอยู่เต็มก็ได้ กล่องดำอาจจะเป็นสายพานเลื่อนที่เคลื่อนย้ายผลส้มจากข้างหนึ่งไปอีกข้างหนึ่งก็ได้ หรือแม้แต่กล่องดำอาจจะเป็นประตูมิติในพหุภพก็ได้ เนื่องด้วยเราไม่สามารถสืบเสาะการทำงานต่าง ๆ ของกล่องได้ สิ่งที่เราทำได้ทั้งหมดก็มีเพียงการคาดเดา
อย่างไรก็ตาม การปรากฏที่แปลกไปในบางโอกาสจะเข้ามาแทนที่ความเข้าใจของเราเกี่ยวกับกล่องดำ สมมติว่าเมื่อใส่ส้มผลหนึ่งเข้าไป คราวนี้ได้ฝรั่งผลหนึ่งออกมาแทน นั่นหมายความว่าทฤษฎี "ผลส้มบรรจุอยู่เต็ม" และ "สายพานเลื่อน" ใช้ไม่ได้อีกต่อไป และเราอาจต้องเปลี่ยนแปลงการคาดเดาอย่างมีหลักการหรือการสร้างสมมติฐานว่ากล่องดำทำงานอย่างไรเสียใหม่

**อ้างอิง**
หมวดหมู่:อภิทฤษฎีของวิทยาศาสตร์
หมวดหมู่:วิทยาการกระบวนระบบ
ปาร์กเดแพร็งส์

ปาร์กเดแพร็งส์ (Parc des Princes) เป็นสนามฟุตบอล ตั้งอยู่ทางตะวันตกเฉียงใต้ของกรุงปารีส ประเทศฝรั่งเศส มีที่นั่ง 48,712 ที่นั่ง เป็นสนามกีฬาเหย้าของสโมสร ปารีแซ็ง-แฌร์แม็ง ตั้งแต่ปี ค.ศ. 1973 นับเป็นสนามที่มีที่นั่งทุกด้าน
สถานที่ตั้งของปาร์กเดแพร็งส์ตั้งในภูมิประเทศซึ่งเคยเป็นสถานที่ล่าสัตว์ของเหล่าเชื้อพระวงศ์ของฝรั่งเศส ในช่วงศตวรรษที่ 18 โดยสนามที่ใช้อยู่ในปัจจุบันถือเป็นแห่งที่ 3 ที่ก่อสร้างในสถานที่แห่งนี้ โดยครั้งแรกเปิดใช้ ในปี ค.ศ. 1897 ตามด้วยครั้งที่ 2 ในปี ค.ศ. 1932

ปาร์กเดแพร็งส์เคยใช้จัดการแข่งขันฟุตบอล ยูโรเปียนคัพ นัดชิงชนะเลิศ มาแล้ว 6 ครั้ง รวมถึงฟุตบอลสโมสรชิงแชมป์ยุโรปครั้งแรก ในชื่อยูโรเปียนแชมเปียนคลับคัพ ในปี ค.ศ. 1956 นอกจากนั้น ยังใช้จัดการแข่งขันฟุตบอลโลก 1938 (รอบชิงชนะเลิศ) และ 1998 และฟุตบอลชิงแชมป์แห่งชาติยุโรป (รอบชิงชนะเลิศ) ในปี ค.ศ. 1960, 1984 และ 2016

ปาร์กเดแพร็กส์เคยถูกใช้เป็นเส้นชัยของการแข่งขันจักรยานทางไกล ตูร์เดอฟร็องส์ ในช่วงปี ค.ศ. 1903 ถึง 1967 และยังมีประวัติศาสตร์ที่ยาวนานในฐานะสนามจัดการแข่งขันรักบี้ระดับนานาชาติของฝรั่งเศส
การบูรณะสนามใหม่ส่วนแรกแล้วเสร็จ ในช่วงหน้าร้อน ปี ค.ศ. 2014 โดยมีที่นั่งที่ชิดติดขอบสนามเข้าไปอีก 2 แถว เช่นเดียวกับซุ้มม้านั่งผู้เล่นสำรอง และเพิ่มห้องรับรองพิเศษ รวมถึงเลาจน์ด้วย หลังการบูรณะปรับปรุงสนามปาร์กเดแพร็งส์ รวมถึงเพิ่มความจุของสนามเป็น 45,000 ที่นั่ง แล้วเสร็จสมบูรณ์ ในปี ค.ศ. 2015

**อ้างอิง**

**แหล่งข้อมูลอื่น**
 PSG.fr  
หมวดหมู่:สนามฟุตบอลในประเทศฝรั่งเศส
หมวดหมู่:สโมสรฟุตบอลปารีแซ็ง-แฌร์แม็ง
หมวดหมู่:สนามกีฬาในปารีส
หมวดหมู่:สนามกีฬาฟุตบอลโลก 1998
หมวดหมู่:สนามกีฬาฟุตบอลโลกหญิง 2019
หมวดหมู่:สนามกีฬาฟุตบอลชิงแชมป์แห่งชาติยุโรป 2016
เซตนับได้

เซตนับได้ (countable set) คือเซตที่มีภาวะเชิงการนับ (จำนวนของสมาชิก) เหมือนกับบางเซตย่อยของเซตของจำนวนธรรมชาติ ในทางตรงข้าม เซตที่ไม่สามารถนับได้เรียกว่า เซตนับไม่ได้ (uncountable set) ศัพท์คำนี้นิยามโดยเกออร์ก คันทอร์ สมาชิกของเซตนับได้สามารถถูกนับจำนวนได้ในครั้งหนึ่ง ๆ ถึงแม้ว่าการนับนั้นจะไม่มีวันสิ้นสุดก็ตาม สมาชิกทุก ๆ ตัวของเซตจะถูกจับคู่กับจำนวนธรรมชาติจำนวนใดจำนวนหนึ่งในที่สุด
ผู้แต่งตำราบางท่านใช้ศัพท์ เซตนับได้ ว่าหมายถึงเซตที่มีภาวะเชิงการนับเหมือนกับเซตของจำนวนธรรมชาติ ความแตกต่างระหว่างนิยามสองนิยามนี้คือ เซตจำกัดจัดว่าเป็นเซตนับได้ภายใต้นิยามแรก ในขณะที่นิยามหลัง เซตจำกัดไม่ถือว่าเป็นเซตนับได้ เพื่อแก้ความกำกวมนี้ บางครั้งจึงใช้ศัพท์ว่า เซตนับได้เป็นอย่างมาก (at most countable set) สำหรับนิยามแรกและ เซตอนันต์นับได้ (countably infinite set) สำหรับนิยามหลัง นอกจากนี้ศัพท์ว่า denumerable set ก็ยังใช้ในความหมายของเซตอนันต์นับได้ หรือเซตนับได้ ในทางตรงข้ามก็ใช้คำว่า nondenumerable set คือเซตนับไม่ได้

**นิยาม**
เซต S จะเรียกว่า เซตนับได้ ถ้ามีฟังก์ชันหนึ่งต่อหนึ่ง f จาก S ไปยังจำนวนธรรมชาติ 
ถ้า f เป็นฟังก์ชันทั่วถึง และกลายเป็นฟังก์ชันหนึ่งต่อหนึ่งทั่วถึง (เนื่องจาก f ได้นิยามให้เป็นฟังก์ชันหนึ่งต่อหนึ่งแล้ว) ดังนั้น S จะเรียกว่า เซตอนันต์นับได้
จากนิยามข้างต้นจะเห็นว่าศัพท์คำนี้มีความหมายไม่ครอบคลุม ผู้แต่งตำราบางท่านจึงใช้ศัพท์เซตนับได้อธิบายถึงเซตอนันต์นับได้แทน และไม่รวมเซตจำกัดเข้าไปด้วย

**อ้างอิง**
 Citation | last1=Lang | first1=Serge | author1-link=Serge Lang | title=Real and Functional Analysis | publisher=Springer-Verlag | location=Berlin, New York | isbn=0-387-94001-4 | year=1993- Citation | last1=Rudin | first1=Walter | author1-link=Walter Rudin | title=Principles of Mathematical Analysis | publisher=McGraw-Hill| location=New York | isbn=0-07-054235-X | year=1976
หมวดหมู่:จำนวนเชิงการนับ
หมวดหมู่:อนันต์
แผนที่ลิ้น

ความเข้าใจผิดเกี่ยวกับแผนที่ลิ้น หมายเลข 1 รับรสขม, หมายเลข 2 รับรสเปรี้ยว, หมายเลข 3 รับรสเค็ม, หมายเลข 4 รับรสหวาน
แผนที่ลิ้น หรือ แผนที่ตุ่มรับรส เป็นความเข้าใจผิดที่พบบ่อยอย่างหนึ่ง โดยกล่าวว่าแต่ละส่วนของลิ้นทำหน้าที่รับรสต่าง ๆ กันไป มีการอธิบายแนวคิดนี้ด้วยแผนผัง และเคยสอนทั่วไปในโรงเรียน แต่ผลวิจัยสมัยใหม่พิสูจน์แล้วว่าไม่เป็นความจริง ทุกส่วนของลิ้นรับรสได้ทุกรส แม้บางส่วนจะรับรสบางรสได้มากกว่าก็ตาม

**ประวัติ**
ทฤษฎีที่เป็นจุดเริ่มต้นของแนวคิดแผนที่ลิ้นนี้มาจากผลงานวิชาการ Zur Psychophysik des Geschmackssinnes ของชาวเยอรมันชื่อ D.P. Hanig ซึ่งเขียนขึ้นในไป พ.ศ. 2444 ต่อมา Edwin G. Boring ซึ่งเป็นนักจิตวิทยาที่มหาวิทยาลัยฮาร์วาร์ดได้แปลงานของ D.P. Hanig ผิดพลาด โดยได้สรุปว่าแต่ละส่วนของลิ้นทำหน้าที่รับรสเพียงแค่ 1 รสเท่านั้น และเป็นที่มาของการจัดทำแผนที่ลิ้นขึ้น
เนื้อหางานวิจัยของ D.P. Hanig จริง ๆ แล้วแสดงให้เห็นว่ามีแต่ละส่วนของลิ้นที่ความไวของการรับรสแตกต่างกัน "เล็กน้อย" (minute) ซึ่งเมื่อเวลาผ่านไปความแตกต่างของความไวนี้ก็ถูกนำไปตีความผิด และถูกเขียนลงตำราเพียงว่าลิ้นแต่ละส่วนมีการรับสัมผัสแตกต่างกัน 

**อ้างอิง**
หมวดหมู่:วิทยาศาสตร์เทียม
หมวดหมู่:การรับรู้รส
หมวดหมู่:ลิ้น
หมวดหมู่:สนามฟุตบอลในประเทศฝรั่งเศส

ฝ
หมวดหมู่:สนามกีฬาในประเทศฝรั่งเศส
หมวดหมู่:ฟุตบอลในประเทศฝรั่งเศส
นาโช มอนเรอัล

อิกนาซิโอ มอนเรอัล เอราโซ (Ignacio Monreal Eraso; เกิด 26 กุมภาพันธ์ ค.ศ. 1986) เป็นนักฟุตบอลชาวสเปน ปัจจุบันลงเล่นในตำแหน่งกองหลังซ้าย และกองหลังกลาง ให้กับเรอัลโซซิเอดัด ในลาลิกาสเปน และทีมชาติสเปน
มอนเรอัล เริ่มต้นอาชีพนักฟุตบอลกับ โอซาซูนา เบ ในปี ค.ศ. 2005 ก่อนไก้เลืทอนขั้นสู่ทีมชุดใหญ่ในปีต่อมา โดยเขาได้ลงเล่นกับทีมรวม 144 นัด และช่วยให้ทีมสามารถลงเล่นอยู่ในลาลิกาได้ตลอด 5 ฤดูกาลที่เขาอยู่กับทีม ในปี ค.ศ. 2011 เขาได้ย้ายเข้าร่วมทีมมาลากา สโมสรร่วมลีก โดยในฤดูกาลแรกเขาช่วยให้ทีมจบลำดับ 4 ในลาลิกาซึ่งทำให้ได้ผ่านเข้าไปลงเล่นในยูฟ่าแชมเปียนส์ลีก เป็นครั้งแรกในประวัติศาสตร์สโมสร และยังช่วยให้ทีมเป็นแชมป์กลุ่มในรอบแบ่งกลุ่ม ในเดือนมกราคม ค.ศ. 2013 เขาได้ย้ายเข้าร่วมทีม อาร์เซนอล เขาช่วยให้ทีมชนะเลิศเอฟเอคัพ 3 สมัย และเอฟเอคอมมิวนิตีชีลด์ อีก 3 สมัย ในเดือนสิงหาคม ค.ศ. 2019 เขาได้ย้ายเข้าร่วมทีมเรอัลโซซิเอดัด ด้วยค่าตัว 250,000 ยูโร
นอกจากนี้ เขายังลงเล่นให้กับทีมชาติสเปน ตั้งแต่ชุดเยาวชนมาตั้งแต่ ค.ศ. 2004 และได้ลงเล่นทีมชุดใหญ่เมื่อปี ค.ศ. 2009 เขาได้เป็นส่วนหนึ่งของทีมชุดรองชนะเลิศฟีฟ่าคอนเฟเดอเรชันส์คัพ 2013 ที่ประเทศบราซิล รวมถึงในฟุตบอลโลก 2018 ที่ประเทศรัสเซีย

**อ้างอิง**

**แหล่งข้อมูลอื่น**
 โปรไฟล์ที่เว็บไซต์สโมสรฟุตบอลอาร์เซนอล- โปรไฟล์ที่เว็บไซต์พรีเมียร์ลีก date=2016-04-19 
หมวดหมู่:กองหลังฟุตบอล
หมวดหมู่:ผู้เล่นในลาลิกา
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลชาวสเปน
หมวดหมู่:นักฟุตบอลเยาวชนทีมชาติสเปน
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นเรอัลโซซิเอดัด
หมวดหมู่:นักฟุตบอลทีมชาติสเปน
หมวดหมู่:ผู้เล่นในฟุตบอลโลก 2018
สมบัติการปิด

สมบัติการปิด (closure) หมายถึงสมบัติภายใต้การดำเนินการอย่างหนึ่ง ซึ่งเมื่อสมาชิกของเซตดำเนินการอย่างนั้นแล้วได้ผลลัพธ์เป็นสมาชิกของเซตเดิม ตัวอย่างเช่น จำนวนจริงมีสมบัติการปิดภายใต้การลบ แต่จำนวนธรรมชาติไม่มีสมบัตินี้ เช่น 3 กับ 8 เป็นจำนวนธรรมชาติทั้งคู่ แต่ผลลัพธ์ของ 3 − 8 ไม่ใช่จำนวนธรรมชาติ อีกตัวอย่างหนึ่ง กำหนดให้เซตมี 0 เพียงตัวเดียว เซตนี้มีสมบัติการปิดภายใต้การคูณ
ในทำนองเดียวกัน เราอาจกล่าวได้ว่าเซต มีสมบัติการปิดภายใต้กลุ่มของการดำเนินการ ถ้าหากมันมีสมบัติการปิดภายใต้การดำเนินการหลายชนิดโดยทีละอย่าง
หมวดหมู่:ตัวดำเนินการการปิด
หมวดหมู่:พีชคณิตนามธรรม
ศึกแห่งโอลด์แทรฟฟอร์ด

"ศึกแห่งโอลด์แทรฟฟอร์ด" (Battle of Old Trafford) เป็นชื่อเรียกจากสื่ออังกฤษ ที่หมายถึงนัดการแข่งขันพรีเมียร์ลีกเมื่อวันอาทิตย์ที่ 21 กันยายน ค.ศ. 2003 ระหว่างสโมสรฟุตบอลแมนเชสเตอร์ยูไนเต็ดกับอาร์เซนอล ชื่อเรียกการแข่งขันนี้ ต่อมาได้นำมาใช้ในเหตุการณ์ลักษณะเดียวกัน ในฤดูกาลถัดมา ผลประตูคือเสมอ 0–0 ทำให้เป็นผลดีต่ออาร์เซนอล ด้วยการจบในลีกในฤดูกาลนั้นโดยไม่แพ้ใคร ก่อนหน้านี้มีเพียงทีมเดียวที่ไม่เคยแพ้ใครในฟุตบอลอังกฤษ คือ เพรสตันนอร์ทเอนด์ ในฤดูกาล 1888–89
เหตุการณ์สำคัญของการแข่งขันนี้คือ กัปตันทีมอาร์เซนอล ปาทริค วิเอร่า ได้รับใบเหลืองที่สอง ถูกไล่ออกจากสนาม อีกทั้งรุด ฟาน นิสเตลรอย ศูนย์หน้าตัวเป้าของแมนเชสเตอร์ยูไนเต็ด ก็ได้รับใบเหลืองไปอีกด้วย การตัดสินของผู้ตัดสิน สตีฟ เบนเนตต์ ให้แมนเชสเตอร์ยูไนเต็ดยิงลูกโทษ ในนาทีสุดท้ายของการแข่งขัน ผู้เล่นทั้ง 2 ทีมถูกตั้งข้อกล่าวหาจากสมาคมฟุตบอลอังกฤษ หลังก่อเหตุหลังการแข่งขันจบ ผู้เล่นอาร์เซนอล 5 คน และผู้เล่นแมนเชสเตอร์ยูไนเต็ด 2 คน ต้องจ่ายเงินค่าปรับในครั้งนี้

**อ้างอิง**
หมวดหมู่:นัดการแข่งขันฟุตบอลในพรีเมียร์ลีก
หมวดหมู่:นัดการแข่งขันของสโมสรฟุตบอลอาร์เซนอล
หมวดหมู่:นัดการแข่งขันของสโมสรฟุตบอลแมนเชสเตอร์ยูไนเต็ด
เหลยเฟิง

เหลยเฟิง (p=Léi Fēng; 18 ธันวาคม ค.ศ. 1940 - 15 สิงหาคม ค.ศ. 1962) เป็นทหารในสังกัดกองทัพปลดแอกประชาชนของสาธารณรัฐประชาชนจีน เป็นลูกกำพร้าจากจังหวัดฉางชา มณฑลหูหนาน และเข้าร่วมเป็นยุวสมาชิกพรรคคอมมิวนิสต์จีน สมัครเข้าเป็นทหารพลาธิการในกองทัพปลดแอกประชาชนตั้งแต่อายุ 20 ปี และประสบอุบัติเหตุเสียชีวิตในระหว่างปฏิบัติหน้าที่ ด้วยวัยเพียง 21 ปี 
ภายหลังการเสียชีวิต ชื่อและภาพลักษณ์ของเหลยเฟิง ถูกพรรคคอมมิวนิสต์จีนนำมาใช้ในการโฆษณาชวนเชื่อ ในฐานะประชาชนจีนตัวอย่าง ผู้สมถะ ทุ่มเท และอุทิศตนให้กับแนวทางของเหมา เจ๋อตง  มีการตีพิมพ์สมุดบันทึกประจำวันของเหลยเฟิง ที่เขียนชื่นชมแนวคิดของเหมา เจ๋อตง ผู้นำพรรคคอมมิวนิสต์อย่างกว้างขวาง 

**อ้างอิง**

**อ่านเพิ่ม**
 Edwards, L. (2010). "Military Celebrity in China: The Evolution of 'Heroic and Model Servicemen'". In Jeffreys, Elaine & Edwards, Louise (eds.), Celebrity in China, Hong Kong University Press, Hong Kong pp. 21–44. 962-209-088-5.

**แหล่งข้อมูลอื่น**
  Lei Feng Museum Website in Fushun, Liaoning (Chinese)-  Propaganda posters of Lei Feng from Dutch academic collections
หมวดหมู่:ทหารชาวจีน
หมวดหมู่:บุคคลจากฉางชา
หมวดหมู่:เสียชีวิตจากอุบัติเหตุ
หมวดหมู่:สมัยฟื้นฟูศิลปวิทยา

หมวดหมู่:ยุคสมัยในประวัติศาสตร์
หมวดหมู่:วัฒนธรรมตะวันตก
หมวดหมู่:ประวัติศาสตร์ยุโรป
เด็กดักแด้

โรคดักแด้ หรือ ทารกดักแด้ หรือ โรคผิวหนังเกล็ดปลาชนิดฮาร์เลควิน (Harlequin-type ichthyosis) เป็นโรคทางพันธุกรรมที่ส่งผลให้เกิดการหนาตัวของผิวหนังแทบทั่วทั้งบริเวณของร่างกายตั้งแต่แรกเกิด ผิวหนังจะสร้างแผ่นรูปเพชรที่แยกจากกันด้วยรอยแตกลึก ซึ่งส่งผลกระทบต่อรูปทรงของเปลือกตา จมูก ปาก หู และจำกัดการเคลื่อนไหวของแขนและขา Restricted movement of the chest can lead to breathing difficulties. แผ่นต่าง ๆ นี้จะหลุดลอกออกในเวลาหลายสัปดาห์ อาการแทรกซ้อนอื่นที่อาจเกิดขึ้นได้ เช่น การคลอดก่อนกำหนด, การติดเชื้อ, ปัญหาเกี่ยวกับอุณหภูมิร่างกาย, และ ภาวะขาดน้ำ โรคทารกดักแด้ถือเป็นรูปแบบของโรคผิวหนังเกล็ดปลาที่รุนแรงที่สุด

**อ้างอิง**
หมวดหมู่:โรคผิวหนังจากพันธุกรรม
หมวดหมู่:โรคที่ถ่ายทอดทางออโตโซมลักษณะด้อย
หมวดหมู่:โรคหายาก
แฮมสเตอร์จีน

แฮมสเตอร์จีน (Chinese hamster; 中國倉鼠; พินอิน: Zhōngguó cāngshǔ; Cricetulus griseus) เป็นสัตว์ฟันแทะชนิดหนึ่ง จำพวกแฮมสเตอร์
แฮมสเตอร์จีนเป็นแฮมสเตอร์ชนิดหนึ่ง มีลักษณะแตกต่างจากแฮมสเตอร์ทั่วไป คือ รูปร่างลักษณะลำตัวยาวป้อม จมูกยาว หางยาวเล็กน้อยซึ่งจะคล้ายกับหนูมากกว่าแฮมสเตอร์ทั่วไป  ลำตัวมีสีน้ำตาลและสีเทาขาว มีเส้นสีดำพาดอยู่กลางสันหลังตั้งแต่หน้าผาก จนถึงบั้นท้ายบริเวณโคนหาง 
ขนาดโตเต็มที่จะมีขนาดความยาว 7.5-9 เซนติเมตร กระจายพันธุ์อยู่ในทุ่งหญ้าและทะเลทรายของจีนทางตอนเหนือและมองโกเลียใน อาศัยอยู่ด้วยการขุดโพรงอยู่ในดิน ออกหากินในเวลากลางคืน
มีอุปนิสัยค่อนข้างรักสันโดษ ตัวเมียมีขนาดเล็กกว่าตัวผู้เล็กน้อย ตัวผู้ในฤดูผสมพันธุ์จะมีอุปนิสัยดุร้าย ก้าวร้าวกว่าแฮมสเตอร์ทั่วไปจนถึงขั้นทำร้ายตัวเมียจนถึงตายเลยก็มี จัดเป็นแฮมสเตอร์อีกชนิดหนึ่งที่นิยมเลี้ยงกันเป็นสัตว์เลี้ยงและเป็นสัตว์ทดลอง โดยเริ่มเลี้ยงกันตั้งแต่ปี ค.ศ. 1919 แฮมสเตอร์จีนเข้าสู่วัยเจริญพันธุ์ตั้งแต่อายุเพียง 5 สัปดาห์ ออกลูกครอกหนึ่งอาจมากถึง 9 ตัว ปีหนึ่งอาจออกลูกได้มากถึง 5 ครอก จึงนับเป็นสัตว์ฟันแทะอีกชนิดหนึ่งที่แพร่ขยายพันธุ์ได้รวดเร็วมาก 

**อ้างอิง**

**แหล่งข้อมูลอื่น**
หมวดหมู่:แฮมสเตอร์
หมวดหมู่:สัตว์ที่พบในประเทศจีน
ไทยแลนด์ก็อตทาเลนต์ (ฤดูกาลที่ 1)

ไทยแลนด์ก็อตทาเลนต์ (Thailand’s Got Talent) เป็นรายการเรียลลิตี้โชว์เกี่ยวกับการประกวดที่เฟ้นหาคนที่มีความสามารถโดดเด่น โดยไม่จำกัดอายุ เพศ จำนวน รวมทั้งประเภทของโชว์ โดยบริษัท ยูนิลีเวอร์ (ประเทศไทย) จำกัด ซื้อลิขสิทธิ์การประกวดบริเทนส์กอตแทเลินต์ จากประเทศอังกฤษมาออกอากาศในประเทศไทย โดยให้เวิร์คพอยท์ เอ็นเทอร์เทนเมนท์ ร่วมกับโซนีมิวสิก เป็นผู้ผลิตรายการ เป็นรายการแรกของเวิร์คพอยท์ที่ผลิตด้วยการถ่ายทอดสด นับเป็นประเทศที่ 43 ของโลก และประเทศที่ 5 ของเอเชียที่มีรายการนี้

**การออกอากาศ**
 รอบออดิชั่น 5 สัปดาห์- รอบรองชนะเลิศ 6 สัปดาห์- รอบชิงชนะเลิศ 1 สัปดาห์- ประกาศผลรอบชิงชนะเลิศ 1 สัปดาห์- การแสดงที่ถูกตัดต่อหรือไม่ได้ทำการออกอากาศจะถูกนำไปฉายผ่านทางเว็บไซด์ในชื่อว่า ไทยแลนด์ก๊อตมอร์ทาเลนต์ (Thailand's Got More Talent) เช่นเดียวกับของต้นฉบับจากประเทศอังกฤษ

**รูปแบบรายการ**

**รอบคัดเลือก (Pre-casting)**
 ภาคเหนือ วันที่ 26-28 พฤศจิกายน 2553 ณ โรงแรมโลตัสปางสวนแก้ว จ.เชียงใหม่- ภาคตะวันออกเฉียงเหนือ วันที่ 3-5 ธันวาคม 2553 ณ โรงแรมเจริญธานี ปริ๊นเซส จ.ขอนแก่น- ภาคกลางและภาคตะวันออก วันที่ 10-12 ธันวาคม 2553 ณ ห้องบางกอกคอนเวนชั่น เซ็นเตอร์ เซ็นทรัลพลาซา ลาดพร้าว กรุงเทพมหานคร- ภาคใต้ วันที่ 24-26 ธันวาคม 2553 ณ ศูนย์ประชุมนานาชาติฉลองสิริราชสมบัติครบ 60 ปี หาดใหญ่ จ.สงขลา

**รอบออดิชั่น (Audition)**
รอบออดิชั่น แข่งขันในเดือนมกราคม พ.ศ. 2554 ณ โรงละครอักษรา คิง เพาเวอร์ คอมเพล็กซ์ และเวิร์คพอยท์ สตูดิโอ เป็นเวลา 6 วัน ออกอากาศทุกวันอาทิตย์ ตั้งแต่วันที่ 6 มีนาคม - 3 เมษายน พ.ศ. 2554 จำนวน 5 ตอน ซึ่งรอบนี้จะเป็นรอบที่ได้ทำการออกอากาศทางโทรทัศน์แบบในหลายๆ ประเทศที่ทำกันโดยมีผู้เข้าแข่งขันจากรอบคัดเลือกเข้าสู่รอบออดิชั่นจำนวน 321 การแสดง ซึ่งผู้เข้าแข่งขันจะต้องโชว์ความสามารถในการแสดงของตนเองได้ภายใน 2-4 นาที ซึ่งกรรมการมีสิทธิ์กดให้หยุดการแสดงได้ ถ้าหากกรรมการกด Buzzer ครบ 3 คนเมื่อใด การแสดงต้องยุติทันที แต่กรรมการสามารถขอให้หยุดการแสดงโดยไม่ต้องกด buzzer ก็ได้ จากนั้นคณะกรรมการจะพิจารณาความสามารถโดยใช้เสียงอย่างน้อย 2 ใน 3 ในการตัดสินว่าผู้แข่งขันจะผ่านเข้าสู่รอบต่อไปได้หรือไม่ จากนั้นกรรมการจะคัดเลือกจากเทปการแสดงของผู้ผ่านเข้ารอบอีกครั้งให้เหลือ  48 การแสดงสุดท้าย เข้าสู่รอบรองชนะเลิศ

**รอบรองชนะเลิศ (Semi-final)**
รอบรองชนะเลิศจะเป็นการถ่ายทอดสดการแข่งขันของ 48 การแสดงสุดท้ายไปสู่ผู้ชมทั่วประเทศเป็นเวลา 6 สัปดาห์ จากสตูดิโอเวิร์คพอยท์ จังหวัดปทุมธานี โดยการตัดสินใช้คะแนนโหวตของผู้ชมผ่านการส่งเอสเอ็มเอสในช่วงถ่ายทอดสดเป็นหลัก ผู้ที่มีคะแนนโหวตสูงสุดจะได้ผ่านเข้ารอบสุดท้ายโดยอัตโนมัติ ส่วนผู้ที่ได้คะแนนโหวตในอันดับที่ 2 และ 3 กรรมการจะตัดสินว่าใครจะผ่านเข้ารอบโดยใช้เสียงสองในสามเช่นเดียวกับรอบออดิชัน ในรอบนี้ส่วนของการแสดงจะบันทึกเทปล่วงหน้าก่อนสามชั่วโมงถึงหนึ่งชั่วโมงก่อนเวลาออกอากาศเพื่อป้องกันความผิดพลาด ส่วนการประกาศผลจะเป็นการถ่ายทอดสด

**สรุปผล**

**รอบรองชนะเลิศ 1 (10 เมษายน 2554)**

**รอบรองชนะเลิศ 2 (17 เมษายน 2554)**

**รอบรองชนะเลิศ 3 (24 เมษายน 2554)**

**รอบรองชนะเลิศ 4 (1 พฤษภาคม 2554)**

**รอบรองชนะเลิศ 5 (8 พฤษภาคม 2554)**

**รอบรองชนะเลิศ 6 (15 พฤษภาคม 2554)**

**รอบชิงชนะเลิศ  (Grand final)**
รอบชิงชนะเลิศเป็นการถ่ายทอดสดการแข่งขันของ 12 การแสดงสุดท้ายโดยกรรมการจะมีสิทธิ์ในการกดปุ่ม ปุ่มบัสเซอร์สีแดง อยู่เช่นเดิมแต่จะไม่มีการนับเสียงโหวตจากคณะกรรมการแต่อย่างใด

**เรตติ้ง**

**อ้างอิง**
ฤ
หมวดหมู่:รายการโทรทัศน์ไทยรายฤดูกาลในปี พ.ศ. 2554
ท
ขั้นตอนวิธีออนไลน์

ในวิทยาการคอมพิวเตอร์ ขั้นตอนวิธีออนไลน์ (online algorithm) เป็นขั้นตอนวิธีที่สามารถประมวลผลข้อมูลนำเข้าที่ค่อย ๆ ส่งมาเรื่อย ๆ ได้ ซึ่งแตกต่างจากขั้นตอนวิธีออฟไลน์ (offline algorithm) ซึ่งต้องรอให้รับข้อมูลนำเข้าให้หมดเสียก่อนถึงจะเริ่มประมวลผลได้ ตัวอย่างเช่นสำหรับปัญหาการเรียงข้อมูลนั้น การเรียงลำดับแบบเลือก (ขั้นตอนวิธีออฟไลน์) จะต้องรอรับข้อมูลนำเข้าให้หมดเสียก่อน จากนั้นจึงเริ่มค่อยเริ่มขั้นตอนวิธี ซึ่งจะแตกต่างจากการเรียงลำดับแบบแทรก (ขั้นตอนวิธีออนไลน์) ซึ่งสามารถนำข้อมูลตัวถัดไปที่อ่านจากข้อมูลนำเข้ามาทำการเรียงลำดับได้เลย
เนื่องจากระหว่างการดำเนินการขั้นตอนวิธีออนไลน์จะไม่รู้ข้อมูลนำเข้าทั้งหมด ขั้นตอนวิธีออนไลน์จึงจะต้องตัดสินใจการเลือกบางอย่างซึ่งหากเลือกผิดอาจทำให้คำตอบไม่ดีที่สุดได้ การศึกษาขั้นตอนวิธีออนไลน์จึงมุ่งเน้นไปที่การตัดสินใจของตัวขั้นตอนวิธีเพื่อให้ผลลัพธ์ออกมาดีที่สุดเท่าที่จะเป็นไปได้

**อ้างอิง**
หมวดหมู่:ขั้นตอนวิธีออนไลน์
แม่แบบ:8TeamBracket-NoSeeds

}}|
}}
{ }
 

{ }
 
 

{ }
 
{}
 

{ }
 

{ }
 

{ }
 
 
 

{ }
 

{ }
 

{ }
 

{ }
 
 

{ }
{}
 

{ }
 

{ }
 

{ }
 
----
See this template's talk page for information on how to use this template.
เอ็นเอ๊กซ์ที แชมเปียนชิพ

เอ็นเอ๊กซ์ที แชมเปียนชิพ (NXT Championship) เป็นตำแหน่งแชมป์หลักของNXT สมาคมย่อยของWWE ก่อตั้งขึ้นเมื่อ 1 กรกฎาคม ค.ศ. 2012 แทนตำแหน่งแชมป์เอฟซีดับเบิลยู ฟลอริดา เฮฟวี่เวท แชมเปี้ยนชิพที่ยุบไป

**ประวัติการครองแชมป์ NXT**

**ทัวร์นาเม้นท์เพื่อหาแชมป์ NXT คนแรก**

**รายนามการครองแชมป์ NXT**

**สถิติในการครองแชมป์เอ็นเอ๊กซ์ที**
As of  , .

**ดูเพิ่ม**
ดับเบิลยูดับเบิลยูอีเอ็นเอ็กซ์ที
*เอ็นเอ๊กซ์ที เรสต์ลิง

**อ้างอิง**
หมวดหมู่:ดับเบิลยูดับเบิลยูอี เอ็นเอ๊กซ์ที
หมวดหมู่:เข็มขัดของดับเบิลยูดับเบิลยูอี
หมวดหมู่:เข็มขัดของดับเบิลยูดับเบิลยูอีเอ็นเอ็กซ์ที
เมซีเย 103

เมซีเย 103 (รู้จักกันดีในชื่อ M103 หรือ NGC 581) เป็น กระจุกดาวเปิด ที่กี่พันดาวก่อตัวขึ้นในกลุ่มดาวแคสซิโอเปีย ถูกค้นพบในปี ค.ศ. 1781 โดย เพื่อนของชาร์ล เมซีเย และและผู้ร่วมงาน Pierre Méchain เป็นหนึ่งในกลุ่มกระจุกดาวเปิดอยู่ห่างไกลที่สุดด้วยระยะทาง 8,000 ถึง 9,500 ปีแสงจากโลก และตั้งแต่ประมาณ 15 ปีแสงออกจากกัน มีประมาณ 40 ดาวที่เป็นสมาชิกภายใน M103 สองแห่งที่มี 10.5 ขนาดเชิงและ 10.8 ดาวยักษ์แดง การสังเกตของ M103 เป็นจุดเด่นโดยทั่วไปลักษณะของสตูป 131 แม้ว่าดาวนี้ไม่ได้เป็นสมาชิกของกลุ่มดาวกระจุกดาวเปิด 172 M103 มีอายุประมาณ 25 ล้านปี 

**อ้างอิง**

**แหล่งข้อมูลอื่น**
 Open Cluster M103 @ SEDS Messier pages- Open Cluster M103 @ Skyhound.com
หมวดหมู่:กระจุกดาวเปิด
หมวดหมู่:กลุ่มดาวแคสซิโอเปีย
หมวดหมู่:วัตถุท้องฟ้าของเมซีเย
หมวดหมู่:วัตถุท้องฟ้าของเอ็นจีซี
หมวดหมู่:วัตถุทางดาราศาสตร์ที่ค้นพบในปี พ.ศ. 2324
เอ็นจีซี 3949

เอ็นจีซี 3949 เป็นดาราจักรชนิดก้นหอย อยู่ในกลุ่มดาวหมีใหญ่ มีความเชื่อกันว่าจะอยู่ที่ประมาณ 50 ล้านปีแสงห่างจากโลก

**ซูเปอร์โนวา**
ซูเปอร์โนวาประเภทที่ 2 SN 2000db เป็นซูเปอร์โนวาเดียวที่ได้รับการสังเกตภายใน NGC 3949

**สภาพแวดล้อม**
เอ็นจีซี 3949 อยู่ในสมาชิกของกลุ่ม M109 กลุ่มของกาแลคซีที่อยู่ในกลุ่มดาวหมีใหญ่ที่อาจมีมากกว่า 50 กาแลคซี กาแลคซีที่สว่างที่สุดในกลุ่มคือกาแลคซีชนิดก้นหอย M109

**อ้างอิง**
หมวดหมู่:ดาราจักรชนิดก้นหอย
หมวดหมู่:กลุ่มดาวหมีใหญ่
หมวดหมู่:วัตถุท้องฟ้าของเอ็นจีซี
หมวดหมู่:วัตถุท้องฟ้าของยูจีซี
หมวดหมู่:วัตถุท้องฟ้าของพีจีซี
เมซีเย 98

เมซีเย 98 (รู้จักกันดีใน M98 หรือ NGC 4192) เป็นดาราจักรชนิดก้นหอยอยู่ห่างประามาณ 60 ล้านปีแสง ในกลุ่มดาวผมเบเรนิซ ค้นพบโดย Pierre Méchain เมื่อวันที่ 15 มีนาคม 1781 พร้อมกับ M99 และ M100 และหมู่วัตถุเมซีเยเมื่อ 13 เมษายน 1781

**แกลเลอรี**

**อ้างอิง**

**แหล่งข้อมูลอื่น**
  Spiral Galaxy M98 @ SEDS Messier pages date=2007-12-11 -  Messier Object 98
หมวดหมู่:ดาราจักรชนิดก้นหอย
หมวดหมู่:กลุ่มดาวผมเบเรนิซ
หมวดหมู่:วัตถุท้องฟ้าของเมซีเย
หมวดหมู่:วัตถุท้องฟ้าของเอ็นจีซี
หมวดหมู่:วัตถุท้องฟ้าของยูจีซี
หมวดหมู่:วัตถุท้องฟ้าของพีจีซี
หมวดหมู่:วัตถุทางดาราศาสตร์ที่ค้นพบในปี พ.ศ. 2324
ความผิดปกติทางความประพฤติ

โรคความผิดปกติทางพฤติกรรม (Conduct Disorder หรือ CD) เป็น ความผิดปกติทางจิต ที่วินิจฉัยในช่วงวัยเด็กหรือวัยรุ่น โดยแสดงออกผ่านรูปแบบพฤติกรรมที่ซ้ำๆ และต่อเนื่อง เช่น การขโมย โกหก ความรุนแรงทางร่างกายที่อาจนำไปสู่การทำลาย และการละเมิดกฎโดยประมาท ซึ่งเป็นการละเมิดสิทธิขั้นพื้นฐานของผู้อื่นหรือบรรทัดฐานที่เหมาะสมตามวัย พฤติกรรมเหล่านี้มักถูกเรียกว่า "พฤติกรรมต่อต้านสังคม" และมักถูกมองว่าเป็นสัญญาณล่วงหน้าของ โรคบุคลิกภาพต่อต้านสังคม อย่างไรก็ตาม การวินิจฉัยโรคบุคลิกภาพต่อต้านสังคมต้องรอจนกว่าบุคคลนั้นจะมีอายุ 18 ปีขึ้นไป โรคนี้อาจเกิดจากการถูกปฏิเสธและการถูกละเลยจากพ่อแม่ และสามารถรักษาได้ด้วยการบำบัดครอบครัว ปรับเปลี่ยนพฤติกรรม และการใช้ยา โรคความผิดปกติทางพฤติกรรมคาดว่าจะส่งผลกระทบต่อประชากรประมาณ 51.1 ล้านคนทั่วโลกในปี 2013

**อ้างอิง**

**แหล่งข้อมูลอื่น**
  Conduct Disorder Symptoms and Treatment Society of Clinical Child and Adolescent Psychology-  Bullying tendency wired in brain from the BBC News.-  Bullies may enjoy seeing others in pain National Science Foundation-  Diagnosing Conduct Disorder in Primary Care
หมวดหมู่:จิตวิทยาอปกติ
หมวดหมู่:โรคจิต
หมวดหมู่:ความผิดปกติทางอารมณ์และพฤติกรรมในวัยเด็กและวัยรุ่น
หมวดหมู่:การวินิจฉัยจิตเวช
หมวดหมู่:ความผิดปกติจิตเวชในวัยเด็ก
อภิญญา ศิริชนะ

อภิญญา ศิริชนะ นักจัดรายการวิทยุ และผู้ประกาศข่าวสถานีวิทยุโทรทัศน์แห่งประเทศไทย กรมประชาสัมพันธ์ เสียชีวิตด้วยโรคมะเร็งปอด

**ผลงาน**

**การศึกษา**
 ปริญญาตรีศิลปศาสตรบัณฑิต นิเทศศาสตร์การประชาสัมพันธ์ มหาวิทยาลัยราชภัฏเชียงใหม่

**การทำงาน**
 ผู้ประกาศข่าวที่สำนักข่าว INN เมื่อปี พ.ศ. 2532 เป็นเวลา 5 ปี 	 - ผู้ดำเนินการรายการวิทยุทาง สวพ.91- จัดรายการข่าวช่วงเช้าทางคลื่น 96.0 MHz. ของบริษัทมีเดีย พลัส- พิธีกรรายการ "กฎหมายคลายปัญหา" ทาง UTV- ผู้ดำเนินรายการเพลงไทย-สากลทาง 99.5 MHz. ของบริษัทมีเดีย พลัส- ผู้ดำเนินรายการทางสถานีวิทยุ 89.5 สวีทเอ็ฟเอ็ม- ดำเนินรายการวิทยุ FM 101 Newschannel รายการ 101 องศา-ข่าว- ผู้ดำเนินรายการทันข่าวเช้านี้ จันทร์-ศุกร์ เวลา 06.00-08.00 น. สถานีวิทยุโทรทัศน์แห่งประเทศไทย กรมประชาสัมพันธ์ ร่วมกับ อริศรา กำธรเจริญ  กรุณา บัวคำศรี สุภัทรภรณ์ นามปิติ- ผู้ประกาศข่าวภาคค่ำ จันทร์-ศุกร์ เวลา 18.30-20.30  น. สถานีวิทยุโทรทัศน์แห่งประเทศไทย กรมประชาสัมพันธ์ ร่วมกับ ธิตินันท์ รัตนสุคนธ์ - ผู้ดำเนินรายการ คนไทยตัวอย่าง- ผู้ประกาศข่าวทาง UBC NEWS 07 	 

**อ้างอิง**
 http://www.rd1677.com/djprofile/Apinya.php date=2011-09-17 - http://www.rd1677.com/branch.php?id=66638 date=2010-02-24 - http://www.ryt9.com/s/tpd/791144
หมวดหมู่:พิธีกรชาวไทย
หมวดหมู่:บุคคลจากจังหวัดทตโตริ

หมวดหมู่:จังหวัดทตโตริ
หมวดหมู่:บุคคลแบ่งตามจังหวัดในประเทศญี่ปุ่น
หมวดหมู่:บุคคลจากเกาะฮนชู
วิธีใช้:แถบเครื่องมือแก้ไข

ในเบราว์เซอร์ที่เข้ากันได้ แถบเครื่องมือแก้ไขสามารถแสดงผลอัตโนมัติกับกล่องแก้ไข หากมีการตั้งค่าไว้แล้ว แถบเครื่องมือแก้ไขแสดงผลอัตโนมัติกับผู้เขียนที่มิได้ล็อกอิน ฟังก์ชันนี้เป็นความช่วยเหลือการพิมพ์ส่วนหนึ่งและบางส่วนเป็นสิ่งเตือนฟังก์ชันที่สามารถใช้ได้ ฟังก์ชันทั้งหมดที่ใช้ได้สามารถใช้โดยพิมพ์โค้ดเข้าไปในกล่องแก้ไขโดยตรง (เช่น ) นี่อาจง่ายกว่า
แถบเครื่องมือทำงานกับอินเทอร์เน็ต เอ็กซ์โพลเรอร์ ชุดมอซิลลา/ซีมังกี ไฟร์ฟ็อกซ์ คองเคอเรอร์ ซาฟารี โอเปร่า และกูเกิลโครม
ในเบราว์เซอร์มอซิลลา ไออีและโครม คุณสามารถจัดรูปแบบข้อความที่มีอยู่แล้วโดยทำไฮไลต์ข้อความที่คุณต้องการจัดรูปแบบและคลิกปุ่มที่สัมพันธ์กันบนแถบเครื่องมือ หากคุณคลิกปุ่มโดยไม่เลือกข้อความใด ข้อความตัวอยากจะถูกแทรกที่ตำแหน่งของเคอร์เซอร์ (เช่น ข้อความตัวหนา) ในเบราว์เซอร์อื่น การคลิกที่ปุ่มจะเสนอคำอธิบายคุณลักษณะนั้น (รุ่นก่อนออก 9.0 ของเบราว์เซอร์โอเปราดูเหมือนจะรองรับความสามารถขั้นสูง)
ลักษณะของแถบเครื่องมือแก้ไขเปลี่ยนได้ขึ้นอยู่กับค่าที่ตั้งใน Editing

**ตัวแก้ไขรหัสต้นฉบับ**

**วิชวลเอดิเตอร์**
หากแถบเครื่องมือของคุณเป็นแบบนี้
0.8x
แปลว่าคุณกำลังใช้วิชวลเอดิเตอร์อยู่

**รายการฟังก์ชัน**
หมวดหมู่:วิธีใช้อินเตอร์เฟซวิกิพีเดีย
บาร์ตูลูเมว ดีอัช

บาร์ตูลูเมว ดีอัช (Bartolomeu Dias; ประมาณ 1451 – 29 พฤษภาคม ค.ศ. 1500) ขุนนางแห่งราชสำนักโปรตุเกส เป็นนักสำรวจชาวโปรตุเกส เขาแล่นเรือไปถึงแหลมใต้สุดของแอฟริกาในปี ค.ศ. 1488 เป็นชาวยุโรปคนแรกที่ทราบว่าทำสำเร็จ แล้วได้ตั้งชื่อว่า "แหลมพายุ"
บาร์ตูลูเมว ดีอัชเป็นอัศวินแห่งราชสำนัก และต้นหนเรือรบเซากริชตอเวา (นักบุญคริสโตเฟอร์) พระเจ้าจอห์นที่ 2 แห่งโปรตุเกสทรงแต่งตั้งให้เขานำคณะสำรวจแล่นรอบใต้สุดของทวีปแอฟริกาด้วยหวังจะพบเส้นทางการค้าสู่อินเดีย เมื่อวันที่ 10 ตุลาคม ค.ศ. 1487 เมื่อวันที่ 3 กุมภาพันธ์ ค.ศ. 1488 เขาแล่นเรืออ้อมแหลมกู๊ดโฮป และแล่นเรือต่อไปทางตะวันออก และเข้าเขตน่านน้ำที่ปัจจุบันคืออ่าวมอสเซล
1500
หมวดหมู่:บุคคลที่เกิดในคริสต์ทศวรรษ 1450
หมวดหมู่:นักสำรวจชาวโปรตุเกส
หมวดหมู่:ยุคแห่งการสำรวจ
หมวดหมู่:บุคคลจากเขตฟารู
การทุ่มตลาด

การทุ่มตลาด (dumping) ในทางเศรษฐศาสตร์ คือการกำหนดราคาเพื่อขจัดคู่แข่งขันรูปแบบหนึ่ง โดยเฉพาะอย่างยิ่งในบริบทการค้าระหว่างประเทศ การทุ่มตลาดเกิดขึ้นเมื่อผู้ผลิตส่งผลิตภัณฑ์ออกไปยังอีกประเทศหนึ่งที่ราคาต่ำกว่าราคาที่ตั้งในตลาดในประเทศ หรือในปริมาณที่ไม่สามารถอธิบายได้ในการแข่งขันตลาดตามปกติ
นิยามทางเทคนิคมาตรฐานของการทุ่มตลาด คือ การที่กำหนดราคาสินค้าชนิดหนึ่งในตลาดต่างประเทศต่ำกว่าราคาสินค้าชนิดเดียวกันที่ตั้งในตลาดในประเทศเพื่อการบริโภคของผู้ส่งออก มักเรียกว่า ขายน้อยกว่า "มูลค่าปกติ" ในการค้าระดับเดียวกันในทางการค้าปกติ ภายใต้ความตกลงองค์การการค้าโลก การทุ่มตลาดถูกประณาม (แต่ไม่ถูกห้าม) หากกระทำหรือคุกคามจะก่อความเสียหายอย่างสำคัญต่ออุตสาหกรรมในประเทศในประเทศผู้นำเข้า
คำว่า การทุ่มตลาด มีความหมายโดยนัยเชิงลบ เพาะผู้สนับสนุนตลาดแข่งขันมองการทุ่มตลาดว่าเป็นลัทธิคุ้มครองรูปแบบหนึ่ง ยิ่งไปกว่านั้น ผู้สนับสนุนกรรมกรและผู้ใช้แรงงานเชื่อว่า การปกป้องธุรกิจจากพฤติกรรมการขจัดการแข่งขัน เช่น การทุ่มตลาด ช่วยบรรเทาผลร้ายแรงบางประการของพฤติการณ์เช่นนั้นระหว่างเศรษฐกิจที่ขั้นการพัฒนาต่าง ๆ กัน

**อ้างอิง**
หมวดหมู่:พฤติกรรมต่อต้านการแข่งขัน
หมวดหมู่:การพาณิชย์
หมวดหมู่:การค้าระหว่างประเทศ
หมวดหมู่:การกำหนดราคา
ผางกงโฉ

ทะเลสาบผางกงโฉ (Pangong Tso) เป็นทะเลสาบปิดในเทือกเขาหิมาลัย อยู่สูงจากระดับน้ำทะเลปานกลาง 4,350 ม. (14,270 ฟุต) มีความยาว 134 กม. (83 ไมล์) ในแนวยาวข้ามเขตแดนระหว่างประเทศอินเดียและเขตการปกครองตนเองทิเบต มีความกว้างแคบสุด 5 กม. (3.1 ไมล์) มีพื้นที่รวม 604 ตร.กม.
หมวดหมู่:ทะเลสาบในทิเบต
หมวดหมู่:ทะเลสาบในประเทศอินเดีย
หมวดหมู่:ทะเลสาบนานาชาติในทวีปเอเชีย
หมวดหมู่:ทะเลสาบในประเทศอินเดีย

อินเดีย
อินเดีย
หมวดหมู่:ธรณีสัณฐานในประเทศอินเดีย
หมวดหมู่:สถานที่ท่องเที่ยวในประเทศอินเดีย
เคอเซิลออร์ดา

เคอเซิลออร์ดา (Қызылорда / Qyzylorda  / قىزىلوردا, ; Кызылорда́) ในอดีตมีชื่อว่า คซิล-ออร์ดา (Кзыл-Орда́), อัค-เมเชต (Ак-Мече́ть), เปรอฟสค์ (Перовск) และ ฟอร์ต-เปรอฟสกีย์ (Форт-Перовский) เป็นเมืองในประเทศคาซัคสถานและเมืองหลักของแคว้นเคอเซิลออร์ดา มีประชากร 242,462 คน (สำมะโน ค.ศ. 2020) ตั้งอยู่บนฝั่งแม่น้ำซีร์ดายา ทางตอนกลางค่อนไปทางใต้ของประเทศ ประชากรในเมืองรวมกับในหมู่บ้านใกล้เคียงมีจำนวน 312,861 คน (สำมะโน ค.ศ. 2020)

**ภูมิอากาศ**
เคอเซิลออร์ดามีภูมิอากาศทะเลทรายแบบเย็น (การแบ่งเขตภูมิอากาศแบบเคิพเพิน BWk) ตลอดทั้งปีมีหยาดน้ำฟ้าในบริเวณนี้ต่ำ โดยเฉพาะในช่วงฤดูร้อน ในฤดูหนาวมีหิมะแต่ค่อนข้างน้อย อุณหภูมิต่ำสุดเท่าที่บันทึกอยู่ที่ 1 ในเดือนกุมภาพันธ์ ค.ศ. 1969 และอุณหภูมิสูงสุดอยู่ที่ 1 บันทึกในวันที่ 7 กรกฎาคม ค.ศ. 1975 ต่อมาอุณหภูมิสูงสุดทำสถิติใหม่ที่ °C ซึ่งบันทึกได้ในวันที่ 7 กรกฎาคม ค.ศ. 2021

**เมืองพี่น้อง**
เคอเซิลออร์ดาเป็นเมืองพี่น้องกับเมืองดังนี้:
*USA อาร์แวดา สหรัฐ
*TUR โบลู ประเทศตุรกี
*TUR บูร์ซา ประเทศตุรกี

**อ้างอิง**

**ข้อมูล**
Е. М. Поспелов (Ye. M. Pospelov). "Имена городов: вчера и сегодня (1917–1992). Топонимический словарь." (City Names: Yesterday and Today (1917–1992). Toponymic Dictionary." Москва, "Русские словари", 1993.

**แหล่งข้อมูลอื่น**
 History, facts and photos
หมวดหมู่:เมืองในประเทศคาซัคสถาน
รัฐริโอเนโกร

ริโอเนโกร (Río Negro) เป็นรัฐในประเทศอาร์เจนตินา ทางตอนเหนือสุดของภูมิภาคปาตาโกเนีย มีรัฐเพื่อนบ้าน เริ่มจากทิศเหนือหมุนตามเข็มนาฬิกา ได้แก่ รัฐชูบุต รัฐเนวเกน รัฐเมนโดซา รัฐลาปัมปา และรัฐบัวโนสไอเรส ติดกับมหาสมุทรแอตแลนติกทางทิศตะวันออก มีเมืองหลวงคือเมืองบิเอดมา 
ริโอเนโกร
หมวดหมู่:การ์ดเสียง

หมวดหมู่:อุปกรณ์รอบข้างคอมพิวเตอร์
หมวดหมู่:อุปกรณ์เอาต์พุตคอมพิวเตอร์
หมวดหมู่:Sound recording technology
หมวดหมู่:Digital audio
อนุวัฒน์ นิวาตวงศ์

อนุวัฒน์ นิวาตวงศ์ ชื่อเล่น ปู (เกิดเมื่อวันที่ 28 กรกฎาคม พ.ศ. 2509) เป็นนักแสดงชายชาวไทย มีผลงานละครมาแล้วต่าง ๆ หลายเรื่อง สมรสกับนักแสดงหญิง ขวัญฤดี กลมกล่อม มีบุตรสาว 1 คน ชื่อ นัดดาภรณ์ นิวาตวงศ์ หยดน้ำ เขามีพื้นฐานมาจากครอบครัวที่นับถือศาสนาคริสต์นิกายโรมันคาทอลิก แต่ส่วนตัวได้เปลี่ยนไปนับถือศาสนาพุทธ

**ผลงาน**

**ละครโทรทัศน์**

**ซิทคอม**
 2555 - 2557 ลูกพี่ลูกน้อง ช่อง โมเดิร์นไนน์ทีวี รับบท หมอตั้ม นพ.ธวัช อังกิตานนท์ คู่กับ กมลชนก โกมลฐิติ
*2554 ผู้กองเจ้าเสน่ห์ ช่อง 3 (รับเชิญ)

**ภาพยนตร์**
 ซีอุย (2547)- เชือดก่อนชิม (2552)- สีเรียงเซียนโต๊ด (2557)

**มิวสิกวีดีโอ**
 อย่าทำอย่างนี้อีกเลย ของ ศรัณย่า ส่งเสริมสวัสดิ์- สาวคาราโอเกะ ของ ดอกไม้ป่า

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวไทย
หมวดหมู่:พุทธศาสนิกชนชาวไทย
หมวดหมู่:บุคคลจากศาสนาคริสต์ที่เปลี่ยนไปนับถือศาสนาพุทธ
หมวดหมู่:บุคคลจากจังหวัดนนทบุรี
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
หมวดหมู่:บุคคลจากคณะศิลปศาสตร์ มหาวิทยาลัยรังสิต
ปาตาโกเนีย

แผนที่ในปี ค.ศ. 1775
ปาตาโกเนีย (Patagonia) เป็นภูมิภาคที่ตั้งอยู่ปลายใต้สุดของทวีปอเมริกาใต้ ครอบคลุมพื้นที่ในประเทศอาร์เจนตินาและชิลี ประกอบด้วยบริเวณทางใต้ของเทือกเขาแอนดีส ไปถึงทางตะวันตกเฉียงใต้ จนถึงมหาสมุทรแปซิฟิก และส่วนตะวันออกของเทือกเขา ไปถึงหุบเขาตามแม่น้ำโคโลราโด ไปทางใต้จนถึงเมืองการ์เมนเดปาตาโกเนส บริเวณมหาสมุทรแอตแลนติก ส่วนทางตะวันตกรวมถึงเมืองบัลดีเบียไปจนถึงกลุ่มเกาะเตียร์ราเดลฟวยโก
คำว่า ปาตาโกเนีย มาจากคำว่า ปาตากอน (patagón) ใช้โดยเฟอร์ดินานด์ มาเจลลัน ในปี ค.ศ. 1520 เพื่ออธิบายถึงคนพื้นเมือง ในความหมายของคณะเดินทาง ที่มีลักษณะตัวใหญ่ เชื่อว่า ชาวปาตากอน หรือ เตอวยล์เช มีความสูงเฉลี่ย 180 ซม. (~5′11″) เมื่อเทียบกับชาวยุโรปขณะนั้นที่มีความสูง 155 ซม. (~5′1″)
ในอาร์เจนตินา ครอบคลุมพื้นที่ในจังหวัดเนวเกน จังหวัดรีโอเนโกร จังหวัดชูบุต จังหวัดซานตากรุซ รวมถึงกลุ่มเกาะเตียร์ราเดลฟวยโก และทางใต้สุดของจังหวัดบัวโนสไอเรส (ปาตาโกเนส) นอกจากนั้นยังรวมถึงจังหวัดลาปัมปา
ในชิลี ครอบคลุมบริเวณ บัลดีเบีย ยันกีอวย แคว้นไอย์เซน และแคว้นมากายาเนสและลาอันตาร์ตีกาชีเลนา รวมถึงฝั่งตะวันตกของเตียร์ราเดลฟวยโก และแหลมฮอร์น และจังหวัดปาเลนา ในแคว้นโลสลาโกส

**อ้างอิง**
หมวดหมู่:ภูมิศาสตร์ชิลี
หมวดหมู่:ภูมิศาสตร์อาร์เจนตินา
ตัวชี้วัดของไมเออร์ส-บริกส์

การประเมินดัชนีวัดรูปแบบบุคลิกภาพโดยมายเออร์สและบริกส์ (Myers-Briggs Type Indicator, ย่อ: MBTI) เป็นแบบประเมินทางจิตวิทยาที่ออกแบบมาเพื่อวัดความพึงใจ (preference) ว่าบุคคลรับรู้ข้อมูลและตัดสินใจอย่างไร1 ความพึงใจเหล่านี้ได้จากทฤษฎีรูปแบบบุคลิกภาพที่เสนอโดยคาร์ล กุสทัฟ ยุง และตีพิมพ์ครั้งแรกในหนังสือ ประเภททางจิตวิทยา (Psychological Types) ของเขาในปี 1921 ยุงตั้งทฤษฎีว่า มีการทำหน้าที่ทางจิตวิทยาหลักสี่อย่างที่เราได้รับประสบการณ์จากโลก ได้แก่ การสัมผัส การรู้เอง การรู้สึกและการคิด ซึ่งการทำหน้าที่หนึ่งในสี่อย่างนี้จะโดดเด่นเป็นส่วนใหญ่ 
ผู้พัฒนาการประเมินบุคลิกภาพดั้งเดิม คือ แคทเธอริน คุก บริกส์ และบุตรี อิซาเบล บริกส์ ไมเออร์ส ทั้งสองได้ศึกษางานของคาร์ล ยุงอย่างกว้างขวาง และหันความสนใจในพฤติกรรมของมนุษย์มาเป็นอุทิศให้แก่การเปลี่ยนทฤษฎีประเภททางจิตวิทยามาใช้ภาคปฏิบัติ ทั้งสองเริ่มสร้างตัวชี้วัดระหว่างสงครามโลกครั้งที่สอง โดยเชื่อว่าความรู้ความโน้มเอียงทางบุคลิกภาพจะช่วยหญิงที่เข้าสู่กำลังแรงงานอุตสาหกรรมเป็นครั้งแรกระบุประเภทอาชีพยามสงครามที่จะ "สบายและมีประสิทธิภาพที่สุด"xiii  แบบสอบถามเริ่มต้นได้เติบโตเป็นตัวชี้วัดของไมเออร์ส-บริกส์ ซึ่งตีพิมพ์ครั้งแรกในปี 1962 MBTI เน้นประชากรปกติและให้ความสำคัญต่อคุณค่าของความแตกต่างที่เกิดตามธรรมชาติ โรเบิร์ต แคปแลน และเดนนิส แซกคุสโซ เชื่อว่า "ข้อสันนิษฐานเบื้องหลังของ MBTI คือ เราต่างมีความโน้มเอียงเฉพาะในทางที่เราวิเคราะห์ประสบการณ์ของเรา และความโน้มเอียงเหล่านี้ที่เป็นฐานแห่งความสนใจ ความต้องการ ค่านิยมและแรงจูงใจของเรา"499

**อ้างอิง**
หมวดหมู่:การทดสอบบุคลิกภาพ
หมวดหมู่:ประเภท MBTI
กำเนิดชีวิตจากสิ่งไร้ชีวิต

กำเนิดชีวิตจากสิ่งไร้ชีวิต (Abiogenesis) เป็นสมมติฐานเกี่ยวกับกระบวนการทางธรรมชาติเกี่ยวกับการกำเนิดของสิ่งมีชีวิตจากสิ่งไม่มีชีวิตบนโลก เช่น ปลาเกิดจากดินโคลนในแม่น้ำลำคลอง โดยสมมติฐานนี้ตั้งแต่สมัยอริสโตเติล ซึ่งฟรานเซสโก เรดิ และหลุยส์ ปาสเตอร์ ได้พิสูจน์ว่าสิ่งมีชีวิตไม่สามารถเกิดจากสิ่งไม่มีชีวิต สมมติฐานจึงไม่เป็นที่ยอมรับ

**ประวัติ**
ไฟล์:Miller-Urey experiment-en.svg|250px|thumb|ภาพอธิบาลและจำลองการทดลองของสแตนลีย์ มิลเลอร์
สมมติฐานกำเนิดชีวิตจากสิ่งไร้ชีวิตมีจุดเริ่มต้นจากสมมติฐานของนักปราชญ์หลายคน ได้แก่ ธาเลส, เซโนเฟน, อนาซากอรัส และอริสโตเติล ได้อธิบายไว้ว่าในทำนองเดียวกันว่า "ชีวิตเกิดจากสารอนินทรีย์" โดยเฉพาะอริสโตเติลที่ได้สั่งสอนและตีพิมพ์ในหนังสือ "On the Original of  Animals" แต่สมมติฐานกลับถูกทิ้งไว้นาน จนในปี ค.ศ. 1955 บลูม ให้สมมติฐานกำเนิดชีวิตจากสิ่งไร้ชีวิตว่า "ชีวิตเริ่มแรกอาจเกิดขึ้นเองได้ แต่ปรากฏการณ์เช่นนี้จะเกิดขึ้นช่วงระยะสั้นมากเมื่อประมาณไม่น้อยกว่า 3 พันล้านปีมาแล้ว เนื่องจากในช่วงนั้นมีสภาวะที่อำนวยให้เกิดชีวิตจากสิ่งไม่มีชีวิตได้ เมือชีวิตเริ่มแรกเกิดขึ้นแล้วสภาพที่เหมาะสมที่จะอำนวยให้เกิดชีวิตนั้นเปลี่ยนไปไม่มีอีกต่อไป ชีวิตต่อ ๆ มาจึงเกิดมาจากวิวัฒนาการสืบทอดต่อกันมา ซึ่งไปสอดคล้องกับในปัจจุบันเป็นผลผลิตของชีวิตในอดีตโดยผ่านการคัดเลือกโดยธรรมชาติ" 

**การทดลอง**
ในช่วงคริสต์ศตวรรษที่ 20 เริ่มมีการทดลองสมมติฐานนี้โดย ในปี ค.ศ. 1953 สแตนลีย์ มิลเลอร์ ได้ทำการทดลองเพื่อพิสูจน์แนวคิดของเอ ไอ โอพารินซึ่งมีข้อเสนอว่า "สิ่งมีชีวิตไม่สามารถเกิดได้ขึ้นเองในช่วงเวลาสั้นๆ เพียงขั้นตอนเดียว แต่ต้องใช้เวลานานมากโดยกระบวนการวิวัฒนาการทางเคมีอย่างช้า ๆ เป็นการสังเคราะห์สารอินทรีย์จากโมเลกุลง่าย ๆ เป็นโมเลกุลที่ซับซ้อน" โดยมิลเลอร์นำขวดแก้วสองใบ ใบหนึ่งใส่น้ำเล็กน้อยเปรียบเสมือนมหาสมุทรในยุคดึกดำบรรพ์ อีกใบผสมแก๊สมีเทน แอมโมเนีย ไฮโดรเจนซัลไฟด์ จำลองบรรยากาศโลกยุคดึกดำบรรพ์ นำสายยางเชื่อมต่อทั้งสองขวด แล้วใช้ไฟฟ้าเร่งปฏิกิริยา สิ่งที่ได้คือสารอินทรีย์ ต่อมาในปี ค.ศ. 1957 ซิดนีย์ ดับเบิลยู ฟอกซ์ ทำการทดลองโดยเอากรดอมิโน (สารอินทรีย์) มาทำปฏิกิริยาเคมีรวมกัน ปรากฏว่า ได้สารตัวใหม่มีสภาพคล้ายโปรตีนในสัตว์ และในปี ค.ศ. 1961 เมลวิน คาลวิน ทำการทดลองคล้ายการทดลองของสแตนลีย์ มิลเลอร์ แต่ใช้รังสีแกมมาผ่านเข้าไปแทนกระแสไฟฟ้า ผลที่ได้เกิดสารประกอบทางเคมีหลายชนิดที่พบในสิ่งมีชีวิตปัจจุบันนอกจากนั้นยังได้สารประกอบที่ทำหน้าที่สะสมพลังงานในสิ่งมีชีวิตอีกด้วย คาลวินจึงสรุปความเห็นว่า "สารอินทรีย์และสิ่งมีชีวิต อาจเกิดจากสารอนินทรีย์ได้ ถ้ามีพลังงานและสิ่งแวดล้อมที่เหมาะสม"

**อ้างอิง**
   ต้นกำเนิดชีวิต—ห้าคำถามที่น่าคิด-   Zlobin, A.E. (2013). Tunguska similar impacts and origin of life. Modern scientific researches and innovations. No.12
หมวดหมู่:ชีววิทยาวิวัฒนาการ
หมวดหมู่:สิ่งมีชีวิต
หมวดหมู่:ชีววิทยา
หมวดหมู่:นิเวศวิทยา
การทดสอบรินเน

การทดสอบรินเนเป็นการตรวจการได้ยินอย่างง่ายวิธีหนึ่ง เพื่อเปรียบเทียบความสามารถในการได้ยินเสียงผ่านการอากาศเทียบกับการได้ยินเสียงผ่านกระดูกกกหู จึงสามารถคัดกรองผู้ที่มีภาวะสูญเสียการได้ยินจากการนำเสียงได้อย่างง่ายและรวดเร็ว
การทดสอบรินเนควรตรวจควบคู่กับการทดสอบเวเบอร์ด้วยเสมอ ซึ่งจะตรวจหาภาวะสูญเสียการได้ยินจากระบบประสาทได้
การทดสอบรินเนได้ชื่อตามแพทย์โรคหูชาวเยอรมัน Heinrich Adolf Rinne (1819-1868)

**อ้างอิง**
หมวดหมู่:หัตถการเกี่ยวกับหู
หมวดหมู่:การทดสอบทางการแพทย์
มามูดซู

มามูดซู (Mamoudzou) เป็นเมืองหลวงของมายอต ซึ่งเป็นดินแดนโพ้นทะเลของประเทศฝรั่งเศส มีพื้นที่ 41.94 ตารางกิโลเมตร มีประชากร 53,022 คน

**แหล่งข้อมูลอื่น**
 Official website 
หมวดหมู่:เมืองหลวงในทวีปแอฟริกา
หมวดหมู่:เมืองในประเทศฝรั่งเศส
มาตา-อูตู

มาตา-อูตู (Mata-Utu) เป็นเมืองหลวงของวอลิสและฟูตูนาซึ่งเป็นอาณานิคมโพ้นทะเลของฝรั่งเศส เมืองนี้ตั้งอยู่ในเขตฮาเฮกบนเกาะวอลิส มีประชากร 1,191 คน (จากการสำมะโนประชากรปี ค.ศ. 2003) 

**อ้างอิง**

**แหล่งข้อมูลอื่น**
  Map showing the location of Matâ'Utu date=2002-02-20 -  Picture of the lagoon of Matâ'Utu( date=2009-09-25  2009-11-01)-  Picture of Matâ'Utu Cathedral date=2016-03-03 
หมวดหมู่:เมืองหลวงในเขตโอเชียเนีย
แม่แบบ:เอชเคทีโฟร์ตีเอต

หมวดหมู่:เอชเคทีโฟร์ตีเอต
หมวดหมู่:กล่องนำทางเกิร์ลกรุป
หมวดหมู่:กล่องนำทางกลุ่มเจป็อป
ฮาร์ดแวร์คอมพิวเตอร์

ไฟล์:PDP-11-M7270.jpg|thumb|แผงวงจรในหน่วยประมวลผลกลางรุ่น PDP-11
ส่วนอุปกรณ์, คอมพิวเตอร์ฮาร์ดแวร์ หรือ ฮาร์ดแวร์คอมพิวเตอร์ (computer hardware) หรือเรียกย่อว่า ฮาร์ดแวร์ (hardware) เป็นชุดขององค์ประกอบต่าง ๆ ที่ประกอบรวมกันเป็นระบบคอมพิวเตอร์ ฮาร์ดแวร์คอมพิวเตอร์เป็นส่วนประกอบกายภาพ เช่น จอภาพ เมาส์ คีย์บอร์ด แหล่งเก็บข้อมูลคอมพิวเตอร์ ฮาร์ดดิสก์ การ์ดจอ การ์ดเสียง หน่วยความจำ (RAM) แผงวงจรหลัก เป็นต้น ทั้งหมดเป็นวัตถุที่จับต้องได้ ในทางกลับกัน ซอฟต์แวร์ คือชุดคำสั่งที่สามารถจัดเก็บและทำงานด้วยฮาร์ดแวร์
ซอฟต์แวร์เป็นชุดของคำสั่งที่เครื่องอ่านได้ใด ๆ ที่กำหนดการทำงานคำสั่งต่าง ๆ ของหน่วยประมวลผล ฮาร์ดแวร์และซอฟต์แวร์ รวมกันได้เป็นระบบคอมพิวเตอร์พร้อมใช้งาน
ความจริง ขอบเขตที่แบ่งระหว่างฮาร์ดแวร์และซอฟต์แวร์ ไม่ได้ชัดเจน เพราะระหว่างกลางอาจจะมีเฟิร์มแวร์ ซึ่งเป็นซอฟต์แวร์ที่สร้างมาโดยเฉพาะ เพื่อฝังไว้ในฮาร์ดแวร์อยู่ด้วย โดยที่ผู้ใช้ทั่วไป ไม่จำเป็นต้องกังวลกับเฟิร์มแวร์เหล่านี้ เพราะเป็นส่วนที่โปรแกรมเมอร์ และวิศวกรคอมพิวเตอร์ เป็นผู้ดูแล

**ประวัติ**
อุปกรณ์คอมพิวเตอร์ยุคแรก ๆ ที่มีความซับซ้อนมากกว่าลูกคิดโบราณ มีมาตั้งแต่ศตวรรษที่สิบเจ็ด นักคณิตศาสตร์ชาวฝรั่งเศส แบลซ ปัสกาล ได้ออกแบบอุปกรณ์ที่ใช้เฟืองซึ่งสามารถบวกและลบได้ โดยขายได้ประมาณ 50 รุ่น Stepped reckoner ถูกประดิษฐ์ขึ้นโดย Gottfried Leibniz ในปี 1676 ซึ่งสามารถหารและคูณได้เช่นกัน เนื่องจากข้อจำกัดของการประดิษฐ์ร่วมสมัยและข้อบกพร่องในการออกแบบ reckoner ของ Leibniz จึงไม่ค่อยใช้งานได้จริง แต่อุปกรณ์ที่คล้ายคลึงกัน (Leibniz wheel) ยังคงใช้งานต่อไปจนถึงทศวรรษ 1970p=13-14 ในศตวรรษที่ 19 ชาวอังกฤษ ชาลส์ แบบบิจ ได้ประดิษฐ์เครื่องจักรที่แตกต่างกัน ซึ่งเป็นอุปกรณ์เชิงกลในการคำนวณพหุนามสำหรับวัตถุประสงค์ทางดาราศาสตร์p=14 แบบบิจ ยังออกแบบคอมพิวเตอร์เอนกประสงค์ที่ไม่เคยสร้างขึ้น การออกแบบส่วนใหญ่ถูกรวมเข้ากับคอมพิวเตอร์รุ่นแรก ๆ บัตรเจาะรูสำหรับอินพุตและเอาต์พุต หน่วยความจำ หน่วยคำนวณที่คล้ายคลึงกับหน่วยประมวลผลกลาง และแม้แต่ภาษาโปรแกรมดั้งเดิมที่คล้ายกับภาษาแอสเซมบลีp=15  

**อ้างอิง**
หมวดหมู่:ฮาร์ดแวร์คอมพิวเตอร์
หมวดหมู่:อิเล็กทรอนิกส์
ชำนาญ ยุวบูรณ์

ชำนาญ ยุวบูรณ์ (20 ตุลาคม พ.ศ. 2457 - 1 กรกฎาคม พ.ศ. 2558) เป็นอดีตผู้ว่าราชการกรุงเทพมหานครคนแรก (ขณะนั้นใช้ชื่อว่า นายกเทศมนตรีนครกรุงเทพ) ซึ่งมาจากการแต่งตั้งโดยกระทรวงมหาดไทย ก่อนเกิดเหตุการณ์ 14 ตุลา ก่อนที่จะมีการเปลี่ยนแปลงมาใช้ระบบการเลือกตั้งโดยตรงจากประชาชนในปีพ.ศ. 2518

**ประวัติ**
ชำนาญ ยุวบูรณ์ เกิดวันที่ 20 ตุลาคม พ.ศ. 2457 ที่อำเภอสามโก้ จังหวัดอ่างทอง​ เข้าศึกษาระดับชั้นมัธยมศึกษาที่โรงเรียนวัดราชาธิวาสและโรงเรียนวัดสุทธิวราราม 
ภายหลังได้เข้าศึกษาต่อในชั้นปีที่ 1 คณะรัฐศาสตร์ จุฬาลงกรณ์มหาวิทยาลัย รุ่นแพแตก (พ.ศ. 2475-2476) กล่าวคือคณะถูกยุบระหว่างมีการเรียนการสอน จึงต้องโอนไปศึกษาต่อที่มหาวิทยาลัยธรรมศาสตร์และการเมือง จนสำเร็จการศึกษาตั้งแต่ระดับปริญญาตรีจนถึงปริญญาเอก โดยเป็นผู้สำเร็จการศึกษาระดับดุษฎีบัณฑิตสาขารัฐศาสตร์คนแรกของมหาวิทยาลัยในประเทศไทย นอกจากนี้ ท่านยังได้รับวุฒิการศึกษาขั้นสูงด้านกฎหมายปกครอง และปริญญาเอก Docteur en Droit de L’Université จากมหาวิทยาลัยปารีส ประเทศฝรั่งเศส
เคยดำรงตำแหน่งอธิบดีกรมการปกครอง นายกสมาคมธรรมศาสตร์ ในพระบรมราชูปถัมภ์ และประธานบริหารบรษัท สามพราน ริเวอร์ไซด์ (สวนสามพราน) จำกัด รวมถึงเคยตั้งพรรคการเมืองขึ้นในปีพ.ศ. 2514 ชื่อว่าพรรคท้องถิ่นก้าวหน้า
ชีวิตครอบครัวสมรสกับ คุณหญิงวลี ยุวบูรณ์ มีบุตรธิดา 8 คน
ชำนาญ ยุวบูรณ์ ถึงแก่อนิจกรรมเมื่อวันที่ 1 กรกฎาคม พ.ศ. 2558 ด้วยโรคชรา สิริอายุได้ 100 ปี 8 เดือน มีพิธีพระราชทานเพลิงศพเมื่อวันที่ 21 กรกฎาคม พ.ศ. 2558 ณ วัดมกุฏกษัตริยารามราชวรวิหาร

**เครื่องราชอิสริยาภรณ์**
ชำนาญ ยุวบูรณ์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้

**เครื่องราชอิสริยาภรณ์ไทย**
 พ.ศ. 2500 – 80px เหรียญงานฉลอง 25 พุทธศตวรรษ

**ต่างประเทศ**
 อาร์เจนตินา :
** พ.ศ. 2505 – 80px เครื่องอิสริยาภรณ์นายพลซาน มาร์ติน ผู้ปลดปล่อย ชั้นที่ 1 ประถมาภรณ์- เยอรมนีตะวันตก :
** พ.ศ. 2506 – 80px เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 2- เนเธอร์แลนด์ :
** พ.ศ. 2507 – 80px เครื่องราชอิสริยาภรณ์ออเรนจ์-นัสเซา ชั้นที่ 2- เดนมาร์ก :
** พ.ศ. 2507 – 80px เครื่องราชอิสริยาภรณ์แดนเนอโบร ชั้นที่ 3- เบลเยียม :
** พ.ศ. 2507 – 80px เครื่องราชอิสริยาภรณ์มงกุฎเบลเยียม ชั้นที่ 2- มาเลเซีย :
** พ.ศ. 2507 – 80px เครื่องราชอิสริยาภรณ์ปังกวน เนการา ชั้นที่ 3- เกาหลีใต้ :
** พ.ศ. 2509 – 80px เครื่องอิสริยาภรณ์กิตติคุณด้านการบริการ ชั้นที่ 1- สวีเดน :
** พ.ศ. 2509 – 80px เครื่องราชอิสริยาภรณ์ดาวขั้วโลก ชั้นที่ 2 ทวีติยาภรณ์- นอร์เวย์ :
** พ.ศ. 2509 – 80px เครื่องราชอิสริยาภรณ์นักบุญโอลาฟ ชั้นที่ 2 ทวีติยาภรณ์- ออสเตรีย :
** พ.ศ. 2510 – 80px เครื่องอิสริยาภรณ์กิตติคุณแห่งสาธารณรัฐออสเตรีย ชั้นที่ 1 มหาอิสริยาภรณ์เงิน

**อ้างอิง**
หมวดหมู่:ชาวไทยที่มีอายุเกิน 100 ปี
หมวดหมู่:บุคคลจากจังหวัดอ่างทอง
หมวดหมู่:บุคคลจากโรงเรียนวัดสุทธิวราราม
หมวดหมู่:ผู้ว่าราชการกรุงเทพมหานคร
หมวดหมู่:ผู้ว่าราชการจังหวัดนครพนม
หมวดหมู่:ข้าราชการพลเรือนชาวไทย
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:พรรคท้องถิ่นก้าวหน้า (พ.ศ. 2514)
หมวดหมู่:นักการเมืองไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญรัตนาภรณ์ ภ.ป.ร.3
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลในประวัติศาสตร์ไทย พ.ศ. 2475–2516
เมซีเย 106

เมซีเย 106 (รู้จักกันดีในชื่อ NGC 4258) เป็นดาราจักรชนิดก้นหอย ในกลุ่มดาวสุนัขล่าเนื้อ ค้นพบ โดย Pierre Méchain ในปี ค.ศ. 1781 อยู่ห่างประมาณ 22-25 ล้านปีแสงออกไปจากโลก และยังเป็นดาราจักรชนิดเซย์เฟิร์ตที่ 2 ซึ่งหมายความว่าเนื่องจากรังสีเอกซ์และรังสีที่ผิดปกติเส้นที่ตรวจพบ ได้เป็นที่น่าสงสัยว่าเป็นส่วนหนึ่งของดาราจักรตกหลุมเข้าไปในหลุมดำมวลยวดยิ่งในใจกลาง NGC 4217 เป็นกาแลคซีคู่หูที่เป็นไปได้ของเมซีเย 106

**อ้างอิง**

**แหล่งข้อมูลอื่น**
  StarDate: M106 Fact Sheet date=2011-07-22 -  Spiral Galaxy M106 at SEDS Messier pages date=2007-12-11 -  NGC 4258: Mysterious Arms Revealed -  Spiral Galaxy Messier 106 (NGC 4258) at the astro-photography site of Mr. Takayuki Yoshida.- cite web | title=Messier 106 | url=http://apod.nasa.gov/apod/ap110319.html | work=Astronomy Picture of the Day | date=2011-03-19 - cite web | title=Messier 106 | url=http://apod.nasa.gov/apod/ap120503.html | work=Astronomy Picture of the Day | date=2012-05-03 
หมวดหมู่:ดาราจักรชนิดก้นหอย
หมวดหมู่:กลุ่มดาวหมาล่าเนื้อ
หมวดหมู่:วัตถุท้องฟ้าของเมซีเย
หมวดหมู่:วัตถุท้องฟ้าของเอ็นจีซี
หมวดหมู่:วัตถุท้องฟ้าของยูจีซี
หมวดหมู่:วัตถุท้องฟ้าของพีจีซี
สกริลเลกซ์

ซอนนี จอห์น มัวร์ (Sonny John Moore) หรือเป็นที่รู้จักกันดีในชื่อ สกริลเลกซ์ (Skrillex) เป็นนักดนตรีอิเล็กทรอนิกส์และนักร้องนักแต่งเพลงชาวอเมริกัน เติบโตในตะวันออกเฉียงเหนือของลอสแอนเจลิส และ ทางเหนือของแคลิฟอร์เนีย มัวร์ได้เข้าร่วมวง โพสต์-ฮาร์ดคอร์อเมริกัน From First to Last เป็นนักร้องนำในปี 2004 และบันทึกเสียงไว้สองอัลบั้ม กับวง (Dear Diary, My Teen Angst Has a Body Count ในปี 2004, และ Heroine ในปี 2006) ก่อนร่ำลาจากวงไปเป็นอาชีพศิลปินเดี่ยวในปี 2007 เขาเริ่มออกทัวร์เป็นศิลปินเดี่ยวครั้งแรกของเขา ในปลายปี 2007 หลังจาก มัวร์ได้เข้าร่วมในทัวร์คอนเสิร์ต Alternative Press Tour เพื่อสนับสนุนวงดนตรีอื่นเช่น All Time Low และ The Rocket Summer และรวมทั้งการปรากฏตัวของเขาในปกแมกกาซีนของ Alternative Press
หลังจากที่ปล่อย อีพี Gypsyhook ในปี 2009 มัวร์ได้วางแผ่นจะบันทึกสตูดิโออัลบั้มแรกของเขาในชื่อ Bells กับโปรดิวเซอร์ โนอาห์ เซน อย่างไรก็ตาม เขาหยุดการผลิตอัลบั้มและเริ่มปฏิบัติในภายใต้ชื่อ Skrillex  หลังจากที่ปล่อยอีพี My Name is Skrillex สำหรับการดาวน์โหลดฟรี ในเพจมายสเปซอย่างเป็นทางการของเขา เขาได้จำหน่ายอีพี Scary Monsters and Nice Sprites ในปลายปี 2010 และ More Monsters and Sprites ในกลางปี 2011 ทั้งสองอีพีได้กลายเป็นความสำเร็จในเชิงพาณิชย์ในระดับพอควร เมื่อ 30 พฤศจิกายน 30 ปี 2011 เขาได้รับการเสนอชื่อเข้าชิงทั้งหมดห้ารางวัลแกรมมี ในรางวัลแกรมมี ครั้งที่ 54 รวมทั้งศิลปินหน้าใหม่ยอดเยี่ยม และ ได้สาม: อัลบั้มแดนซ์/อิเล็กทรอนิกายอดเยี่ยม (Best Dance/Electronica Album) บันทึกเสียงเพลงแดนซ์ยอดเยี่ยม (Best Dance Recording) และ บันทึกการริมิกซ์ยอดเยี่ยมที่ไม่ใช่คลาสสิก (Best Remixed Recording, Non-Classical) เมื่อ 5 ธันวาคม ปี 2011 BBC ได้ประกาศว่าเขาได้รับการเสนอชื่อเข้าชิงจากการได้รับคะแนนเสียงของ ซาวด์ออฟ 2012 (Sound of 2012) เมื่อ 12 ธันวาคม 2011 เขายังมีชื่อใน ศิลปินอิเล็กทรอนิกส์แดนซ์แห่งปี (Electronic Dance Music Artist of the Year) ของ MTV

**อ้างอิง**
หมวดหมู่:นักดนตรีชาวอเมริกัน
หมวดหมู่:นักดนตรีอิเล็กทรอนิกส์ชาวอเมริกัน
พอล ลอนดอน และไบรอัน เคนดิก

พอล ลอนดอนและไบรอัน เคนดริก (Paul London and Brian Kendrick) เป็นทีมนักมวยปล้ำสังกัดWWE ในปี 2006 พวกเขาก็ได้เป็นเป็นคู่แค้นกับทีม MNM ก่อนที่จะเน้นการปล้ำเดี่ยวในอาชีพของพวกเขาอีกครั้ง ในปี 2007 เคนดริกหักหลังลอนดอน และแตกทีมกัน

**แชมป์และรางวัล**
Insane Championship Wrestling
**ICW Tag Team Championship (1 time)
*Pro Wrestling Illustrated
**Tag Team of the Year (2007)
*World Wrestling Entertainment
**World Tag Team Championship (1 time)
**WWE Tag Team Championship (1 time)

**อ้างอิง**

**แหล่งข้อมูลอื่น**
 Brian Kendrick's Archived WWE Profile- Paul London's Archived WWE profile- Brian Kendrick on OWW- Paul London on OWW- London & Kendrick on OWW
หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
คะแนนแอพการ์

แพทย์หญิงเวอร์จิเนีย แอพการ์
คะแนนแอพการ์ (Apgar score, APGAR score) ถูกคิดขึ้นเมื่อ 1952 โดย พญ. เวอร์จิเนีย แอพการ์ เพื่อใช้เป็นเครื่องมือที่ใช้เปรียบเทียบซ้ำได้ในการประเมินสุขภาพของทารกแรกเกิดโดยทำได้อย่างรวดเร็วและทันที โดยแอพการ์เป็นวิสัญญีแพทย์ คิดระบบให้คะแนนนี้ขึ้นมาเพื่อประเมินผลของการใช้ยาระงับความรู้สึกทางสูติศาสตร์ที่มีต่อทารก
คะแนนแอพการ์ได้จากการประเมินลักษณะของทารกแรกเกิดจำนวน 5 ด้าน แต่ละด้านมีคะแนนตั้งแต่ 0-2 ดังนั้นคะแนนแอพการ์จึงมีตั้งแต่ต่ำสุด 0 ถึงสูงสุด 10

**เกณฑ์การคิดคะแนน**

**อ้างอิง**
หมวดหมู่:คำศัพท์แพทย์
หมวดหมู่:กุมารเวชศาสตร์
หมวดหมู่:ระบบประเมินแบบคิดคะแนนทางการแพทย์
วิธีใช้:หน้าที่ลิงก์มา

ลิงก์ "หน้าที่ลิงก์มา" อยู่ในส่วนกล่องเครื่องมือทางด้านซ้ายมือของทุกหน้า ใช้ดูรายการหน้าที่ลิงก์มา (หรือเปลี่ยนทางมา หรือรวมผ่านมา) ยังหน้าปัจจุบัน 
ยังเป็นไปได้ที่จะทำวิกิลิงก์ไปยังรายการ "หน้าที่ลิงก์มา" ของหน้าหนึ่ง ๆ โดยการพิมพ์  โดยแทนที่ชื่อหน้าด้วยชื่อของหน้าเป้าหมาย ข้อความเดียวกันนี้ แต่ตัดวงเล็บเหลี่ยมสองชั้นออก ยังสามารถใส่ในกล่องค้นหา เพื่อเข้าสู่ "หน้าที่ลิงก์มา" ของชื่อเรื่องหน้าใด ๆ ได้
ในการใช้เครื่องมือนี้ คลิก พิเศษ:WhatLinksHere แล้วพิมพ์ชื่อเรื่องหน้าเข้าไป

**ภาพรวม**
"หน้าที่ลิงก์มา" แสดงรายการหน้าในเว็บเดียวกัน (วิกิพีเดียภาษาไทย) ซึ่งลิงก์มา (หรือเปลี่ยนทางมา หรือรวมผ่านมา) ยังหน้าที่กำหนด เป็นไปได้ที่จะค้นหาหน้าในเนมสเปซที่ระบุไว้ ในการดูสารสนเทศนี้ คลิกลิงก์ "หน้าที่ลิงก์มา" ขณะดูหน้าอะไรก็ตาม รายการจะเรียงตามหมายเลขประจำหน้า หรือวันที่สร้างหน้านั้น 
สารสนเทศนี้มาจากตารางลิงก์หน้าและตารางลิงก์แม่แบบ หน้าที่รวมผ่านมายังหน้าที่่กำหนด จะมีการทำเครื่องหมายว่า "รวมมา" สำหรับภาพและหน้าไฟล์อื่น หน้าที่ใช้ภาพหรือไฟล์จะปรากฏบนรายการและทำเครื่องหมายว่า "ลิงก์ภาพ"
หมวดหมู่:วิธีใช้แถบข้างวิกิพีเดีย
หมวดหมู่:วิธีใช้อินเตอร์เฟซวิกิพีเดีย
แลนซ์ เคด และเทรเวอร์ เมอร์ด็อก

แลนซ์ เคด และเทรเวอร์ เมอร์ด็อก (Lance Cade and Trevor Murdoch) เป็นแทคทีมมวยปล้ำอาชีพ ทั้งคู่เซ็นสัญญาให้กับในสมาคม เวิลด์เรสต์ลิงเอ็นเตอร์เทนเมนต์ (WWE) ที่ประกอบด้วยสองสมาชิก แลนซ์ เคด และ เทรเวอร์ เมอร์ด็อก ในปี 2005 พวกเขาสามารถเอาชนะThe Hurricane and Rosey เป็นแชมป์โลกแทคทีมสมัยแรก ในปี 2007 ก็สามารถเอาชนะฮาร์ดี บอยซ์เป็นแชมป์โลกแทคทีมสมัยที่สองและชนะพอล ลอนดอน และไบรอัน เคนดิกเป็นสมัยที่สาม ปัจจุบันได้ลาออกจาก WWE เป็นที่เรียบร้อยแล้ว

**เกี่ยวกับมวยปล้ำ**

**ผลงานทั้งหมด**
 World Wrestling Entertainment
** World Tag Team Championship (3 สมัย) – คู่กับ เทรเวอร์ เมอร์ด็อก
หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
ไพโรจน์ โล่ห์สุนทร

ไพโรจน์ โล่ห์สุนทร (เกิด 21 ธันวาคม พ.ศ. 2479) อดีตรัฐมนตรีช่วยว่าการกระทรวงศึกษาธิการ ในรัฐบาลชวน หลีกภัย อดีตรัฐมนตรีช่วยว่าการกระทรวงมหาดไทย ในรัฐบาล พลเอกชวลิต ยงใจยุทธ และในรัฐบาลชวน หลีกภัย และอดีตสมาชิกสภาผู้แทนราษฎรจังหวัดลำปาง 8 สมัย

**ประวัติ**
ไพโรจน์ โล่สุนทร เกิดมื่อวันที่ 21 ธันวาคม พ.ศ. 2479 เป็นบุตรของนายชัย กับนางทองหยิบ โล่ห์สุนทร สำเร็จการศึกษา รัฐศาสตรบัณฑิต จากมหาวิทยาลัยรามคำแหง สมรสกับนางรำไพ มีบุตร 5 คน คือ นางสาวตวงรัตน์ โล่ห์สุนทร นางสาวศรินทร โล่ห์สุนทร นายกิตติกร โล่ห์สุนทร นางสาวณฐาพร โล่ห์สุนทร และนายธนาธร โล่ห์สุนทร ซึ่งในจำนวนนี้มีบุตรถึง 3 คน เคยได้รับเลือกตั้งเป็นสมาชิกสภาผู้แทนราษฎร

**ตำแหน่งทางการเมือง**
นายไพโรจน์ โล่ห์สุนทร ได้รับเลือกตั้งเป็นสมาชิกสภาผู้แทนราษฎรจังหวัดลำปาง ครั้งแรกในการเลือกตั้ง พ.ศ. 2531 สังกัดพรรคเอกภาพ ต่อมาเปลี่ยนชื่อพรรคเป็นพรรคสามัคคีธรรม นำโดยนายณรงค์ วงศ์วรรณ หัวหน้าพรรค กระทั่งในการเลือกตั้งเดือนกันยายน พ.ศ. 2535 จึงย้ายมาสังกัดพรรคชาติพัฒนา และได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลนายชวน หลีกภัย ในปี พ.ศ. 2537 และในรัฐบาลพลเอกชวลิต ยงใจยุทธ ในปี พ.ศ. 2539 จากนั้นได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลนายชวน หลีกภัยอีกครั้ง ในปี พ.ศ. 2541
ในปี พ.ศ. 2544 ได้เข้าร่วมกับพรรคไทยรักไทย และได้รับเลือกตั้งอีกสมัย กระทั่งถูกตัดสิทธิทางการเมืองเนื่องจากเป็นกรรมการบริหารพรรค
ในปี พ.ศ. 2562 ได้รับเลือกตั้ง เป็น ส.ส. สมัยที่ 8 ในสังกัดพรรคเพื่อไทย และเป็น ส.ส. เขตที่อายุมากที่สุดที่ได้รับเลือกตั้ง คือ 82 ปี

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเมืองลำปาง
หมวดหมู่:สกุลโล่ห์สุนทร
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดลำปาง
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคเอกภาพ
หมวดหมู่:พรรคสามัคคีธรรม
หมวดหมู่:พรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนบุญวาทย์วิทยาลัย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลจากโรงเรียนบุญวาทย์วิทยาลัย

บุคคลจากโรงเรียนบุญวาทย์วิทยาลัย
บ
หมวดหมู่:โรงเรียนบุญวาทย์วิทยาลัย